کامرس اور صنعت کی وزارتہ
وزیراعظم نے ‘‘امکانات کی فراہمی –ٹیکنولوجی کے استعمال سے رہن سہن میں سہولت ’’کے موضوع پربجٹ کے بعد کے ویبنار کاافتتاح کیا
بجٹ کے بعد کے ویبنار کی بدولت بجٹ کے بارے میں معلومات کی تشہیر ہوگی اور بجٹ سے متعلق مقاصد کی حصولیابی کے بارے میں شہریوں کے اندر اعتماد پیداہوگا:جناب پیوش گوئل
جناب پیوش گوئل نے سبھی متعلقہ فریقوں سے کہاکہ وہ کاروبار کرنے اور رہن سہن سہولت کے مقاصد کی حصولیابی کی غرض سے اجتماعی طورپرکام کریں
اس ویبنار میں صنعت کی ایسوسی ایشنوں ، ماہرین تعلیم ، اپنے اپنے شعبوں کے ماہرین ، سول سوسائٹی اورسرکاری افسران سمیت ایک ہزارسے زیادہ متعلقہ فریقوں نے شرکت کی
صنعت اور اندرون ملک تجارت کے فروغ کے محکمے  نے ‘ٹیکنولوجی کے استعمال سے کاروبار کرنے خاص طورپر چھوٹے کاروبار کرنے میں سہولت’ کے موضوع پرایک اجلاس کی میزبانی کی
‘‘امکانات کی وافر مقدار میں دستیابی –ٹکنالوجی کے استعمال سے رہن سہن میں سہولت ’’ کے موضوع پر28فروری 2023کو بجٹ کے بعد کے ایک ویبنار کاانعقاد کیاگیا۔ وزیراعظم جناب نریندرمودی نے اس ویبنار سے اپنے افتتاحی خطاب کے ساتھ اس کا افتتاح کیا۔ اس ویبنار میں صنعت سے متعلق ایسوسی ایشنیں ، ماہرین تعلیم ، اپنے اپنے شعبوں کے ماہرین ، سول سوسائٹی اورسرکاری افسران نے شرکت کی ۔ اپنے افتتاحی خطاب میں وزیر اعظم نے انسانی ہمدردی کے ساتھ ٹکنالوجی کے استعمال سے رہن سہن میں سہولت کو تقویت بہم پہنچانے کی ضرورت پرزوردیا۔
انھوں نے اس بات کو دوہرایاکہ ڈجیٹل انقلاب کے فائدے ، سماج اور معاشرے کے سبھی طبقات تک پہنچنے چاہیئں ۔ انھوں نے کہاکہ بھارت کے پاس ہنرمند افرادی قوت ، باصلاحیت نوجوان اور ٹکنالوجی اختیارکرنے کی صلاحیت موجود ہے جو بھارت کو سال 2047تک ‘‘وِکست بھارت’’ بننے کے لئے بااختیار بناتی ہے ۔انھوں نے اس بات پرزوردیاکہ ہمیں ان دس مسائل کی نشا ندہی کرنی چاہیئے جو اس وقت ملک کو درپیش ہیں اورجنھیں ٹکنالوجی اوراختراعی طریق کارکے استعما ل کے ساتھ حل کیاجاسکتاہے ۔
میئٹی کی زیرقیادت اور ڈی پی آئی آئی ٹی کی مشترکہ قیادت میں اس ویبنار میں ایک ہزارسے زیادہ متعلقہ فریقوں نے ویب لنک اور یوٹیوب پرشرکت کی ۔
ان کے علاوہ بہت سی ممتاز شخصیات نے بھی اس ویبنار میں شرکت کی ، جن میں این اے ایس ایس سی او ایم کے صدر ڈیبجانی گھوش ، کیرالہ کی ہائی کورٹ کے عزت مآب جسٹس اے محمد مشتاق ، اسکیل ، ڈی پی آئی آئی ٹی کے چیئرمین اورخلاسے متعلق محکمے کے ‘ ان اسپیس ’ کے چیئرمین پون گوئینکا ، مہندرا اینڈ مہندرا کےسابق ایم ڈی اور سی ای او اور ریلائنس جیوانفوکام کے چیئرمین آکاش امبانی وغیرہ شامل ہیں ۔ ان ممتاز شخصیات نے مکمل افتتاحی اجلاس میں اپنے بصیرت افروز خیالات پیش کئے ۔
اس ویبنار کے حصے کے طورپر ، مختلف موضوعات پرچارمتوازی اہمیت کے حامل بریک آوٹ اجلاس کا انعقاد کیاگیا۔ ان موضوعات میں –رسائی حاصل کرنے کے لئے ٹکنالوجی کے استعمال سے رہن سہن میں سہولت ، انصاف تک رسائی میں سہولت ، ٹکنالوجی کے استعمال سے کاروبار ، خاص طورپر چھوٹے کاروبار کرنے میں سہولت  ، اورفائیوجی یوزر-کیسز اورلیبس کے استعمال سے رہن سہن میں سہولت  ، شامل ہیں ۔
ڈی پی آئی آئی ٹی نے ‘‘ ٹکنالوجی کے استعمال سے کاروبار کرنے ، خاص طورپر چھوٹے کاروبار کرنے میں سہولت ، کے موضوع پراہمیت کے حامل اجلاس کی نظامت کی جبکہ ڈی پی آئی آئی ٹی کی جوائنٹ سکریٹری محترمہ منیمت کے نندہ نے اجلاس کی صدارت کے فرائض انجام دیئے ۔ اس اہم اجلاس میں تقریبا 150شرکاء نے حصہ لیا۔ اجلاس کے دوران یکساں کاروبار کی نشاندہی کرنے والے ، کے وائی سی کوسادہ اورآسان بنانے ، فائل جمع کرانے کایکساں عمل ، کاوربارکرنے میں سہولت ، وِواد سے وشواس اورلیباریٹریوں میں تیارکردہ جواہرات جیسے کلیدی شعبوں کے بارے میں قابل قدر تبادلہ خیال کیاگیا۔
تجارت وصنعت ، ٹیکسٹائلز ، صارفین کے امور ، خوراک اورسرکاری نظام تقسیم کے مرکزی وزیر جناب پیوش گوئل نے ویبنار کے اختتامی اجلاس سے اپنے خطاب میں کہااور وزیراعظم نریندرمودی نے بجٹ کے بعد کے ویبنارس کے انعقاد کے منفرد خیال کو ادارہ جاتی بنادیاہے ۔ انھوں نے اس جانب توجہ مبذول کرائی کہ ان ویبنارس سے ، بجٹ کے بارے میں اطلاعات کی تشہیر اوربجٹ کے مقاصد کی حصولیابی کے بارے میں شہریوں میں اعتماد پیداکرنے میں دوررس اثرات مرتب ہوں گے ۔ انھوں نے اس بات کو بھی اجاگرکیاکہ نجی شعبے کی سفارشات کی بنیاد پرسرکاری ملازمین کی صلاحیت کو بہتربنانے اور ان کی مہارت میں اضافہ کرنے کی ضرورت ہے اورمشن کرم یوگی ، اس مقصد کی حصولیابی میں بہت مفید ثابت ہوگا۔ وزیرموصوف نے یہ کہہ کر اپنی بات مکمل کی کہ سبھی متعلق فریقوں کو بھارت میں کاروبارکرنے میں سہولت پیداکرنے اوربھارت میں رہن سہن میں اس سے بھی زیادہ آسانیاں پیداکرنے سے متعلق مقاصد کے تئیں اجتماعی کوششیں کرنی چاہیئں ۔
انڈین وینچراینڈ آلٹرنیٹ کیپٹل ایسوسی ایشن  کے نائب صدر امت پانڈے نے پی اے این ، ٹی آئی این ، جی ایس ٹی آئی این وغیرہ جیسے مختلف سرکاری ایجنسیوں کے ذریعہ جاری مختلف النوع نوعیت کے شناختی نمبروں کی وجہ سے کاروبار سے متعلق یکساں شناخت یا نشاندہی کرنے والے  نظام کی ضرورت کو اجاگر کیا ۔اس بات کو یقینی بنانے کے لئے سی بی آئی سے کاروباری اداروں کی ضروریات پوری ہورہی ہیں ، حکومت کو تاثرات یامعلومات حاصل کرنے سے متعلق ایک مضبوط نظام قائم کرناچاہیئے ۔
سی آئی آئی ، نیشنل کمیٹی آن ایفرمیٹیو ایکشن کے چیئرمین اورگروپ چیئرمین رسنا پرائیویٹ لمیٹڈ پیروز کھمباٹا نے کے وائی سی کو سادہ اورآسان بنانے کی ضرورت پرزوردیا۔ٍجناب کھمباٹا نے کے وائی سی سے متعلق عدم تعمیل کی وجہ سے جرمانوں کے معاملوں کے تیزی سے حل کی غرض سے اپیل کی سماعت سے متعلق ایک نظام کے قیام کی ضرورت کو بھی اجاگرکیا۔
ارنیسٹ اینڈ ینگ  کے ٹکنالوجی سے متعلق ایگزیکیٹو ڈائریکٹر وسواناتھن روی چندرن نے عمل آوری یاتعمیل سے متعلق ضروریات میں شفافیت میں اضافہ کرنے کی غرض سے فائلنگ سے متعلق ایک یکساں عمل کی ضرورت کے بارے میں بات کی ۔ اس کے علاوہ ایک ہی مقام پرسبھی ضروریات پوری کرنے کے عمل کے ذریعہ اس میں سہولت فراہم کرنے کا بھی ذکرکیا۔ البتہ اس سلسلے میں پرائیویسی اورڈیٹا سکیورٹی سے متعلق تشویشات کو بھی ذہن میں رکھا جاناچاہیئے ۔
مرکز برائے ڈجیٹل معاشی پالیسی سے متعلق تحقیق کے بانی اورصدر ڈاکٹرجے جیت بھٹاچاریہ نے اس بات کو نمایاں کیاکہ وہ کاروبار کرنے میں سہولت سے متعلق مشن میں کلیدی تعاون کرنے والوں میں شامل ہیں ۔ جس کی بدولت ، بھارت کے کاروبار کرنے میں سہولت سے متعلق درجہ بندی میں تیزی سے اضافہ ہواہے ۔ اس کے علاوہ انھوں نے بھار ت میں کاروبار کرنے میں سہولت کے اگلے مرحلے کو تقویت بہم پہنچانے کے لئے مزید اصلاحات کی ضرورت کو بھی اجاگرکیا۔
بھارت کی بہت چھوٹی ، چھوٹی اوردرمیانہ درجہ کی صنعتوں کی فیڈریشن  کے سکریٹری جنرل انل بھاردواج نے کووڈ -19وباکی مدت کے دوران اپنے معاہدوں پرعمل آوری نہ کرپانے کے معاملے میں ، ایم ایس ایم ایز کو راحت فراہم کرنے کے لئے ، ‘‘وواد سے وشواس ’’اسکیم کا تفیصلی ذکر کیا ۔ انھوں نے اس بات کو اجاگرکیاکہ جی ای ایم پورٹل کو دعوے دائر کرنے اوران دعووں کا اندراج کرنے کے کاموں میں معاونت فراہم کرنی چاہیئے ۔انھوں نے کہاکہ ایم ایس ایم ایز نے معاملات کے بہت معمولی رقم کے تصفیہ اور اس کے لئے طویل مدت تک چلنے والی قانونی جدوجہد سے متعلق اپنی تشویشات کا بھی اظہارکیاہے ۔
آئی آئی ٹی مدراس کے پروفیسر ، پروفیسر ایم ایس رام چندرا راؤ اورآئی آئی ٹی دہلی کےکے انسٹی ٹیوٹ چیئراورپروفیسر ، پروفیسر نیرج کھرے نے لیباریٹری میں تیارکئے جانے والے جواہرات اورہیروں کے بارے میں بات کی ۔ بھارت ہیرے جواہرت کی کٹائی اورپالش کے کام میں عالمی لیڈرہے لیکن اسے خام ہیرے جواہرات اورخام مال اورمشینری کی درآمدپر بہت زیادہ انحصار کرناپڑتاہے ۔ اس لئے ایچ پی ایچ ٹی اور سی وی ڈی جیسی ٹکنالوجی کی ضرورت ہے تاکہ الیکٹرونکس ایپلی کیشن کے لئے بھارت میں ہیرے جواہرات کی فاؤنڈری  قائم کیاجاسکے ۔ اس کے علاوہ میڈان انڈیا ہیرے جواہرات تیار کرنے کی غرض سے تحقیق کئے جانے کی بھی ضرورت ہے ۔
مقررین کی جانب سے اپنے خیالات ونظریات پیش کئے جانے کے بعد ، اجلاس میں عام اورکھلے مباحثہ کاآغازہوا۔ اس اہمیت کے حامل اجلاس کے دوران جن کلیدی شعبوں کے بارے میں غوروخوض کیاگیاتھاسامعین کو ان کے نفاذ کی غرض سے اپنی اپنی تجاویز اور تشاویش پیش کرنے کا موقع فراہم کیاگیا۔ڈی پی آئی آئی ٹی کو ایم ایس ایم ای میں سرمایہ کی فراہمی سے متعلق امور ،منظوری /اندراج میں پیش رفت کے عمل کی نگرانی کے لئے ڈیش بورڈ ، جی ایس ٹی ، انکم ٹیکس اور کمپنیوں سے متعلق قانون کے تحت کئی مرتبہ آڈٹ کرانے ، ایم ایس ایم ای کے لئے سرمایہ کی فراہمی کے پورے شعبے میں شرح سود کو معقول بنانے ، درآمدات اوربرآمدات سے متعلق امور، ٹریڈمارک اور جرمانے کی رقومات کی ادائیگی سے متعلق امورکے بارے میں بہت سی تجاویز /تشاویش موصول ہوئیں۔
ڈی پی آئی آئی ٹی کی جوائنٹ سکریٹری محترمہ منمیت کے نندا نے اس اہم اجلاس کا اختتام کرتے ہوئے شرکاء کے ذریعہ فراہم کردہ تاثرات اورمعلومات کااعتراف کیا۔ اختتامی اجلاس کے دوران ، محترمہ منمیت کے نندا نے اجلاس کے دوران موصولہ تجاویز اورتاثرات کاخلاصہ پیش کیا اوربھارت میں کاروبار کرنے میں سہولت کی موجودہ صورت حال کو بہتربنانے کی غرض سے ٹکنالوجی کے استعمال کے لئے آئندہ کے لائحہ عمل کو اجاگرکیا۔ مکمل اختتامی اجلاس کے دوران ، اہمیت کے حامل ہراجلاس کے صدرنشینو ں نے مختصر پریزنٹیشن دیئے ۔ انھوں نے اہمیت کے حامل چاراجلاسوں میں کئے گئے غوروخوض کا خلاصہ بھی پیش کیا۔